Bir ayrılıq, bir yoxsulluq, bir ölüm
Vara-vara vardım o qara daşa,
Həsrət qoydun məni qohum-qardaşa.
Səbəb nə tökülən bu qanlı yaşa? –
Bir ayrılıq, bir yoxsulluq, bir ölüm.

Neçə sultanları taxtdan endirdi,
Neçəsinin gül bənizin döndərdi,
Neçəsini gəlməz yola göndərdi,
Bir ayrılıq, bir yoxsulluq, bir ölüm.

Qaracaoğlan der: Qondum, köçülməz,
Əcəlin şərbəti – acı içilməz.
Üç dərdim var bir-birindən seçilməz,
Bir ayrılıq, bir yoxsulluq, bir ölüm.

Qoşmalar